NaiveNeuron/SloPal huggingface dataset:
Bugár Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 130, za 73, proti 3, zdržalo sa 53 poslancov, 1 nehlasoval. Konštatujem, že návrh bol schválený. Nech sa páči.
Bugár, Béla, podpredseda NR SR (2016-10-20):
Pán poslanec Viskupič, nech sa páči, môžete reagovať.
Grendel, Gábor, podpredseda NR SR (2021-09-21):
S reakciou na faktické poznámky, pán poslanec Ledecký.
Ďuriš Nicholsonová, Lucia, podpredsedníčka NR SR (2018-02-02):
Pán poslanec Krajniak.
Paška, Pavol, predseda NR SR (2012-05-02):
Ďakujem. Pán poslanec Poliačik.
Pellegrini, Peter, predseda NR SR (2015-04-24):
S reakciou na vaše vystúpenie sedem poslankýň a poslancov. Končím možnosť prihlásiť sa s faktickou poznámkou. Prvý pán poslanec Uhliarik, nech sa páči.
Figeľ, Ján, podpredseda NR SR (2012-08-03):
S reakciou na faktické, pán poslanec Štefanec.
M. Sabolová, poslankyňa: (2008-02-13):
Ale ja si myslím, tak ako aj v predchádzajúcej poznámke pani poslankyňa Vášáryová, že neviete na to odpovedať, ale, tak ja si myslím, že sú tu asi tie listy, o ktorých tu včera hovoril pán podpredseda Číž, to kvantum listov, ktoré prichádza. Na základe toho ste boli nútení rozhodnúť politicky, že ideme do tohto skráteného konania. Len my sme tie listy a tých adresných žiadateľov nepočuli a nevideli. Takže preto by ma zaujímalo, či to je návrh z rezortu ministerstva práce, pretože majú na to nejaké vážne relevantné dôvody? Alebo prišiel s tým politický predseda vlády, alebo niektorý iný člen koalície? Ale zaujímalo by ma, lebo je to taká malá novielka, ale už diskutujeme o nej dva dni.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 272 druhého pozmeňujúceho návrhu pána poslanca Galka. (Hlasovanie.) Prítomných 130, za 17, proti 78, zdržalo sa 34, nehlasoval 1. Tento bod sme neschválili.
Bugár, Béla, doterajší podpredseda NR SR (2012-04-04):
Gabriel Csicsai.
R. Rafaj, poslanec: (2009-12-09):
Keďže ste citovali niečo o darebákoch a vlastenectve, vysvetlím vám váš citačný zdroj. Daný pán Samuel Johnson bol naozaj talentovaný. Angličania mu vďačia za prvý veľký slovník anglického jazyka. Alebo bol to človek, ktorý sa možno vám bytostne podobal. Bol až chorobne prudérny. A ste možno čítali, možno nečítali román Tom Jones. Tento román tiež vošiel do dejín. Je to prvý moderný anglický román. A viete, čo urobil tento váš citačný zdroj, pán Samuel Johnson, keď vyšiel tento román a keď sa mu istá anglická dáma priznala, ako sa dobre zasmiala na tomto dobrom románe? Tak jej povedal, a budem vám to citovať v češtine, ospravedlňujem sa, pretože nepoznám preklad jedného slova: „Jsem otřesen, že citujete z tak zlolajné knihy. Nerad se dozvídám, že jste ji četla. K tomu by se slušná dáma neměla vůbec doznat.“ Takto vytýkal prečítanie prvého moderného anglického románu Toma Jonesa tento prudérny zástanca anglickej koruny, ktorý pôsobil práve v tom čase, keď tí skutoční anglickí vlastenci, ktorí utekali pred náboženským útlakom z Anglicka do slobodného sveta a tam založili Spojené štáty americké, boli ním nazvaní darebákmi, ktorí si dovolili založiť slobodný štát. Vy si aspoň prečítajte, prosím vás, súvislosti, o čom hovoríte. Hanbím sa za vás. (Potlesk.)
Glváč, Martin, podpredseda NR SR (2016-06-22):
Pán poslanec Baránik.
Žiga Peter, podpredseda NR SR (2024-04-16):
Prezentujme sa a hlasujme. (Hlasovanie.) Budeme opakovať toto hlasovanie, pretože kolega Malatinec avizoval, že novozvolenej pani poslankyni nefungovalo zariadenie. Takže ešte raz. (Ruch v sále.) Necháme priestor pre technikov, nech to opravia. (Hlasy v sále.) Technici mi avizujú, že môžeme hlasovať. Takže prezentujme sa, hlasujme. (Hlasovanie.) Prítomných 142 poslancov, za 79, proti 53, zdržalo sa 10. Konštatujem, že Národná rada zvolila Jaroslava Klátika za člena Súdnej rady. Pristúpime teraz k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 564/2004 o rozpočtovom určení výnosu dane z príjmov územnej samospráve, ktorú máte uvedenú ako tlač 261. Dávam slovo členovi výboru pre financie a rozpočet poslancovi Danielovi Karasovi, aby hlasovanie uviedol. (Hlasovanie o návrhu uznesenia k návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 261.)
Šimečka, Michal, podpredseda NR SR (2023-12-18):
Ďakujem pekne. Pán poslanec Hargaš.
Danko, Andrej, podpredseda NR SR (2024-02-15):
Vážené panie poslankyne, vážení páni poslanci, otváram desiaty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanec Hazucha, Horecký, Krátky, Remišová, z dôvodu PN poslanec Mikloško, Sokol, Vaľová. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde, tlač (predsedajúci si odkašlal), pardon, tlač 152. Prosím poslanca Romana Michelka, aby zaujal miesto určené pre navrhovateľov, a spravodajcu z výboru pre kultúru a médiá poslanca Jána Podmanického, aby zaujal miesto určené pre spravodajcov. Dávam slovo poslancovi Ondrejovi Dostálovi, pripraví sa poslanec Szalay. (Pokračovanie rokovania v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 152.)
Mazurek, Milan, poslanec NR SR (2021-09-30):
Miro, tieto neuveriteľné náreky vládnych poslancov nad niečím tak elementárnym a samozrejmým, ako je správa generálneho prokurátora za minulý rok, skrátka ukazujú na to, že oni nemajú záujem o právny štát. Vadí im, keď niekto rozhodne tak, ako ich politická vôľa, skrátka, ako si to ich politická vôľa neželá. Vidíš, rozprávaš tu, niektorí slaboduchí ako Jožko Pročko sa tu z toho psychicky rúcajú a snažia sa narúšať tvoj prejav. Ale tak to je už, taký ten náš údel, že nie každý dokáže zniesť racionálnu kritiku a zmôže sa len na tieto svoje klasické prejavy, ktoré by sme čakali skôr niekde v dažďovom pralese ako tu medzi nami. Ale fakt je taký, že oni radi hovoria o spravodlivosti, o očiste Slovenska od mafie, ale im je úplne jedno, či generálny prokurátor svoje rozhodnutia zdôvodní zákonom, Trestným poriadkom, konkrétnymi citáciami a podoprie to doslova o neotrasiteľné fakty, oni sa aj tak postavia na tlačovú konferenciu a povedia niečo úplne iné, niečo úplne iné a odignorujú všetko to, čo povedal. Videli sme to práve na pánovi Šeligovi. Ten bol účastník branno-bezpečnostného výboru, keď pán Žilinka vysvetľoval, ako to bolo s tou kauzou Vietnamca a ďalších vecí, a zdôvodnil to tam tak, že to bolo skrátka neotrasiteľnou skutočnosťou. No a pán Šeliga sa následne postavil na tlačovku a povedal niečo úplne iné. A nielen on, ale aj ďalší poslanci tejto Národnej rady. Im bolo jedno, či má generálny prokurátor pravdu, alebo nie. Im záležalo na tom, aby ich politické stanoviská, hoci klamlivé, hoci propagandistické, boli vyslané do verejnosti a vytvárali tu nejaký fiktívny dojem. A je predsa pochopiteľné, že generálnemu prokurátorovi ide len a len o to, aby bol dodržaný zákon. Nemôže od neho nikto príčetný očakávať nejaké politické stanoviská alebo zasahovanie do týchto politických prekáračiek.
P. Paška, predseda NR SR: (2009-10-22):
(Hlasovanie.) 143 prítomných, 130 bolo za, 13 sa zdržalo. Konštatujem, že Národná rada opätovne schválila novelu zákona č. 190/2003 Z. z. o strelných zbraniach, ktorú vrátil pán prezident. Teraz pán poslanec Madej uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 5/2004 Z. z. o službách zamestnanosti. Je to tlač 1290. (Hlasovanie o n ávrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.)
Podmanický, Ján, poslanec NR SR (2013-04-16):
Ďakujem pekne za slovo. Pán poslanec, ak chce niekto radiť, tak to musí vedieť. A ak máme prijímať od niekoho rady, tak hádam od takého, čo aj niečo dokázal pozitívne. Vy nám vytýkate 40-tisíc nových nezamestnaných. Ja vám poviem čísla, keď ste poslednýkrát vládli na Slovensku. V júli 2010 bol počet uchádzačov o zamestnanie 370-tisíc, vtedy ste preberali vládu na čele s Ivetou Radičovou. V marci 2012 ste štát odovzdávali so 408 tisícmi uchádzačov o zamestnanie evidovaných. To je nárast o 38-tisíc, pán poslanec. Kde ste boli vtedy? Vtedy ste vy neexistovali, neboli ste v tomto parlamente? Takisto za toto obdobie narástol počet nezamestnaných o skoro 40-tisíc a vtedy to bolo v poriadku, vtedy ste si to ani nevšimli. Ani ste o tom nerozprávali. Teraz používate ďalšie nejaké číslo, 16-percentná nezamestnanosť. Pán poslanec, odkiaľ také číslo máte? To ste si ho nejakou, nejakým koeficientom prepočítali? Tak si potom zaveďte Kaníkov koeficient, dajte 2x a všetko násobte dvoma. Takže nebude 14,71-percentná nezamestnanosť, ale bude 29,4-percentná nezamestnanosť. To vám bude podľa mňa tak lepšie znieť. Tak už keď chcete nepresné čísla používať a násobiť ich nejakými koeficientmi, tak to dajte riadne, aby to bolo jasné. Ak používate nejaký údaj, ktorý sa nepoužíval v štatistikách v minulosti, ani za vašej vlády, ale účelovo ho teraz vyberiete, no tak to je, pán poslanec, chrapúnstvo, takýmto spôsobom narábať s číslami. Používajte tie isté čísla, ktorými sa merala nezamestnanosť za vlády Ivety Radičovej aj za vlády Mikuláša Dzurindu, aj za vlády Roberta Fica, vtedy je to porovnateľné. Nieže za jednej vlády použijeme tie čísla, ktoré nám vyhovujú, za druhej vlády tie čísla, ktoré nám... (Prerušenie vystúpenia časomerom.)
K. Tóthová, poslankyňa: (2004-02-03):
Tiež si myslím, že pestovateľské pálenice, pokiaľ sa im vytvoria predpoklady ďalšej existencie, majú byť. Z principiálneho hľadiska ide tu totiž o likvidovanie malých alebo stredných podnikateľov, hoci predtým sme im dali priestor. Kde je tu garancia alebo aký názor bude o Slovenskej republike, keď sa bude vidieť, že malí podnikatelia, strední podnikatelia, ktorí na základe platného práva v súlade s ním podnikajú, naraz prijmeme likvidačné ustanovenia? To nemôže byť motiváciou pre podnikanie v Slovenskej republike! Pán minister, krútite hlavou, ale treba vnímať veci tak, ako to vnímajú aj ľudia, ktorí sa musia správať podľa zákonov.
Štefanec, Ivan, poslanec NR SR (2013-07-01):
Ďakujem pekne, pani predsedajúca. Dámy a páni, kolegyne a kolegovia, dovoľte mi, aby som predniesol spravodajskú informáciu k tomuto bodu. Uvedený poslanecký návrh zákona bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, teda doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali tieto výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 28. augusta 2013 a v gestorskom výbore do 30. augusta 2013 od prerokovania návrhu zákona v Národnej rade v prvom čítaní. Pani predsedajúca, skončil som, otvorte, prosím, rozpravu. Ďakujem.
Laurenčík, Milan, podpredseda NR SR (2021-11-26):
Na faktické poznámky bude teraz reagovať pán poslanec Juraj Krúpa, nech sa páči.